
Text rozhodnutia
Súd: Krajský súd Bratislava Spisová značka: 62Cb/62/1998 Identifikačné číslo súdneho spisu: 1098899749 Dátum vydania rozhodnutia: 17. 01. 2014 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2014:1098899749.9 Uznesenie Krajský súd v Bratislave,pred samosudcom JUDr. Petrom Pospechom, v právnej veci žalobcu : HIOX, s.r.o., Klincova ul.č. 37C, 821 08 Bratislava, o zmeny obchodného mena M-Factoring - Naskom, s.r.o., so sídlom Sputnikova ul. č. 19, 821 02 Bratislava, IČO: 35 946 709, zapísaná v Obchodnom registri Okresného súdu Bratislava I, oddiel Sro, vl. 36908/B, zast. JUDr. Júliusom Jánošíkom, advokátom, Klincova č. 35, Bratislava, pošta P.O.BOX 86 Bratislava 15, ako nástupca vlastníka pohľadávky MG NASKOM strojárska, a.s. v likvidácii, pred zmenou obchodného mena BAZ-NASKOM strojárska, a.s., Sputnikova 19, 821 02 Bratislava, ako nástupca pôvodného žalobcu BAZ-NASKOM, a.s., Mlynské Nivy 51, Bratislava, proti žalovanému v 1. rade VOLKSWAGEN SLOVAKIA, a.s., ul. Jána Jonáša č. 1, 841 08 Bratislava, IČO: 35 757 442, reg. Obchodného registra Okresného súdu Bratislava I, oddiel Sa, vložka 1973/B, právne zast. JUDr. Štefániou Ursíniovou, advokátkou, Tobrucká 6, 811 02 Bratislava a žalovaným v 2. rade POTRUBIE Košice, spol. s.r.o., Letná č.45, 04191 Košice, o zaplatenie pohľadávky v sume 104.228,91 Eur istiny s prísl. takto r o z h o d o l : Súd konanie voči žalovanému v 2. rade, POTRUBIE Košice, spol. s.r.o., Letná 45, 041 95 Košice, z a s t a v u j e. o d ô v o d n e n i e : Žalobným návrhom, došlým Krajskému súdu v Bratislave dňa 7.9.1998, si pôvodne označený žalobca BAZ-NASKOM,. a.s. Bratislava, uplatnil voči žalovanému v 1. rade, VOLKSWAGEN, a.s. Bratislava a žalovanému v 2. rade, POTRUBIE Košice, spol. s.r.o., Letná č. 45, 041 91 Košice, nárok na zaplatenie pohľadávky v sume 3,140.000,- Sk, t.č. 104.228,91 Eur. V rámci skúmania podmienok konania podľa § 103 a nasl. OSP, konajúci súd písomne požiadal Okresný súd Košice I, obchodný register, o zaslanie aktuálneho výpisu z obchodného registra firmy POTRUBIE Košice, spol. s.r.o., Letná č. 45, 041 91 Košice, IČO: 17 085 764, vzhľadom k nejasnostiam o existencii žalovaného v 2. rade. V písomnej odpovedi Okresného súdu Košice I zo dňa 25.11.2013 bolo konajúcemu súdu oznámené, že spoločnosť POTRUBIE Košice, spol. s.r.o., Letná č. 45, 041 91 Košice, bola ku dňu 25.9.2013 vymazaná z obchodného registra na základe právoplatného uznesenia Krajského súdu v Košiciach, zo dňa 26.8.2010, č.k. 3K/245/99. Súčasne bola súdu zaslaná overená kópia výpisu z Obchodného registra Okresného súdu Košice I, odd. Sro, vl.č. 951/V. Podľa § 107 ods. 4 OSP, ak po začatí konania zanikne právnická osoba, súd pokračuje v konaní s jej právnym nástupcom a ak právneho nástupcu niet, súd konanie zastaví. Z výpisu Obchodného registra Okresného súdu Košice I, odd. Sro, vl. 951/V konajúci súd zistil, že spoločnosť POTRUBIE Košice, spol. s.r.o., Letná č. 45, 041 91 Košice, IČO: 17 085 764 bola vymazaná z obchodného registra Okresného súdu v Košiciach dňa 25.9.2013 a preto súd konanie pod sp. zn. 62Cb/62/1998, voči žalovanému v 2. rade - POTRUBIE Košice, spol. s.r.o., Letná č. 45, 041 91 Košice, IČO: 17 085 764, zastavil podľa § 107 ods. 4 OSP. Poučenie: Proti tomuto uzneseniu je možné podať odvolanie v lehote 15 dní od jeho doručenia, na Krajskom súde v Bratislave, písomne, dvojmo

